钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

相就如己而相遇于丙若物更相近为丁则两径速相就为辛庚

甲乙丙及甲乙丁两三角形皆等边又同一底线则丁角大于丙角而丁甲乙角必小于丙甲乙角

而两目之光线皆从己敛

向于庚，自觉所视之物变远为近矣。若物与目相去
甚远，则无比例者，因两径绝难相就，绝难相遇故也。
今借此理明视差之公理。如本图设丁物之前，有横
堵为壬癸，令甲目独视丁物，则所见若在壬，令乙目
独视丁，则所见反在癸，而丁前丁后两交角，形必相
似，即丁物亦不远于壬，不远于癸。盖视之目分两线
为交角，即能分本物之远近也。若不能分两线，即不
能分远近。

地半径差

《目视星》欲辨六曜。〈月五星也〉恒星之内，势不能也。则当
借地体之大，补目力之不及。法用地半径为底，以推
测量所指之界，即可得七政远近上下，各居本天之
实处。如左图甲乙两目相距为底则二寸耳。今以两
地相距数千里或数里当之以为底，如甲为顺天府，
乙为广州府，丁为太阴，两人同测之，一在甲，一在乙，
因此大底之远近，比于各距太阴之两腰，得大小之
比例。则甲丁及乙丁两直线，必觉彼此相就，以趋于
丁矣。再使壬癸为列宿天之两恒星。